Bus tref Affie-seun by skool | Maroela Media
Schalk Viljoen, 'n graad 11-leerder aan Afrikaans Hoër Seunskool (Affies) in Pretoria, is in die Muelmed-hospitaal opgeneem nadat hy Vrydagoggend op pad skool toe deur 'n bus raakgery is.
Dirk Taljard, die skool se woordvoerder, het aan Maroela Media gesê die seun is in die buslaan in Lynnwoodweg tussen Afrikaans Hoër Seuns- en Afrikaans Hoër Meisieskool getref toe hy die straat wou oorsteek.
"Die bus het hom gestamp en hy is deur die trefslag op 'n ander voertuig geslinger. Ons weet nie wat sy toestand tans is nie; ons weet net hy het 'n kopbesering opgedoen en is na die hospitaal gehaas vir behandeling," het Taljard gesê.
Taljard het gesê die Affie-gemeenskap volg Schalk se toestand met belangstelling en dra hom en sy familie in hul gebede op.
Athlenda Mathe, woordvoerder van Netcare 911, het aan Maroela Media bevestig paramedici het omstreeks 07:20 op die ongeluk reageer.
Sy het gesê die seun het ernstige beserings opgedoen. "Hy is op die toneel gestabiliseer voor hy na die hospitaal geneem is."
Afrikaanse Hoër Seunskool Netcare 911 Pretoria Schalk Viljoen
Ek ry self elke oggend voor die skool verby en moet net noem dat die A Re Yeng busse teen 'n redelike vinnige spoed in hulle bane sonder ander verkeer beweeg. Mense moet veral bedag wees by skole, kinders is impulsief en vat kanse.
Het julle al gesien hoe ry daai busbestuurders? Dis ñ wonderwerk dat hulle passasiers veilig by hul bestemmings kom!
Dit is tragies. Gedurende die week is 'n Laerskool leerder van Port Elizabeth in 'n voetoorgang doodgery. Almal moet asseblief versigtig wees.
Dit moet wet word dat busse en voertuie nie meer as 40 km/h mag ry nie.
Skool is moeilik soos dit is, nou moet hierdie seun alles opvang, baie baie sterkte seun.
Ja in Australia mag jy in die straat wat daar n skool is…ek dink nie meer as 30 of 40km ry nie…hoekom nie ook so n wetgewing hier maak nie…Sterkte aan die Seun en sy ouers..ek bid dat hy spoedig en volkome sal herstel…..